b"\n_START_ARTICLE_\nUniversitat Polit\xc3\xa8cnica de Cartagena\n_START_SECTION_\nHist\xc3\xb2ria\n_START_PARAGRAPH_\nLa creaci\xc3\xb3 de l'Escola Universit\xc3\xa0ria Polit\xc3\xa8cnica de Cartagena es va iniciar el 1975 a conseq\xc3\xbc\xc3\xa8ncia de la integraci\xc3\xb3 dels estudis a la Universitat de M\xc3\xbarcia, amb el prop\xc3\xb2sit d'integrar-hi les Escoles Universit\xc3\xa0ries d'Enginyeria T\xc3\xa8cnica Minera i la d'Enginyeria T\xc3\xa8cnica Industrial i poder agregar al nou centre altres estudis._NEWLINE_El 1998, partint de la base dels centres i titulacions impartides al Campus de Cartagena es crea la Universitat Polit\xc3\xa8cnica de Cartagena._NEWLINE_La primera escola va ser la de mineria (actual Escola d'Enginyeria de Camins, Canales i Ports i d'Enginyeria de Mines,\xc2\xa0EICM)\xc2\xa0amb creaci\xc3\xb3 l'any 1883, a aquesta li van seguir la d'ind\xc3\xbastria (actual\xc2\xa0ETSII)\xc2\xa0el 1901, la d'empresarials (FCCE) el 1921, la d'Enginyeria T\xc3\xa8cnica Naval (ETSINO) el 1977, la d'Enginyeria T\xc3\xa8cnica Agr\xc3\xadcola (ETSIA) el 1983, Enginyeria de Telecomunicaci\xc3\xb3 (ETSIT) el 1998 i, finalment, el 2008 es crea l'escola d'Arquitectura i Enginyeria de l'Edificaci\xc3\xb3 (ETSAE)._NEWLINE_Els estudis de la\xc2\xa0UPCT\xc2\xa0es complementen amb els de la Universitat de M\xc3\xbarcia, amb la qual conforma el Campus d'Excel\xc2\xb7l\xc3\xa8ncia\xc2\xa0MareNostrum \xc2\xa0i forma part de l'associaci\xc3\xb3\xc2\xa0UP4\xc2\xa0al costat de les Polit\xc3\xa8cniques de Madrid, Catalunya i Val\xc3\xa8ncia."